เป็นตุ่มนูนขึ้นมา ข้างในใสๆค่ะ ส่วนรอบตุ่มมันออกม่วงๆ ไม่รู้สึกเจ็บค่ะ แล้วก็ไม่ได้เป็นแผลด้วย แล้วมันก็เหมือนค่อยๆใหญ่ขึ้นด้วยค่ะ อย่างงี้คือเป็นโรคอะไรหรือเปล่าคะ แล้วมีวิธีรักษายังไง
สวัสดีค่ะ การมีตุ่มน้ำใสขึ้นที่ริมฝีปาก อาจเป็น1. หากอยู่ทางริมฝีปากด้านใน น่าจะเป็นถุงน้ำเมือก (mucocele หรือ ranula) ซึ่งเกิดจากการอุดตันของท่อของต่อมน้ำลายขนาดเล็กๆ บริเวณริมฝีปากและมีการรั่วไหลของน้ำเมือกออกมารอบเนื้อเยื่ออ่อน ทำให้เห็นเป็นก้อนนูนได้ มักไม่มีอาการเจ็บหรือปวด2. เริมที่ปาก อาการคือ จะมีตุ่มน้ำใสขึ้นที่ริมฝีปาก รอบๆ ตุ่มน้ำมักจะมีอาการบวมแดงเล็กน้อย แต่จะมีอาการเจ็บปวดหรือแสบร่วมด้วย ต่อมาตุ่มน้ำจะกแตกออกเป็นแผล และจะตกสะเก็ดแห้งไปในที่สุด3. การแพ้สัมผัส เช่น แพ้ลิปสติก ยาสีฟัน ใช้ปากเป่าเครื่องดนตรี หรืออมโลหะบางอย่าง กินน้ำจากแก้วที่เป็นโลหะ หรือแพ้อาหารที่ทานเข้าไป เป็นต้น มักมีอาการคันร่วมด้วย4. การโดนแมลงสัตว์กัดต่อย ซึ่งอาจเกิดจากพิษของแมลงหรือการแพ้ จะทำให้เกิดริมฝีปากบวมแดงบริเวณที่โดนกัด และอาจมีตุ่มน้ำขึ้นได้ มักมีอาการคันหรือเจ็บแสบก็ร่วมทั้งนี้ หากไม่ได้มีอาการเจ็บ แสบ หรือคันใดๆ และตุ่มอยู่ทางริมฝีปากด้านใน ก็น่าจะเป็นถุงน้ำเมือกได้ค่ะ ทั้งนี้ เพื่อให้การวินิจฉัยแน่นอน ก็ควรไปพบแพทย์เพื่อตรวจค่ะในเบื้องต้น ก็ควรงดการใช้ลิปมันและลิปสติก ไม่ไปแกะ ถู หรือเกาตุ่ม งดทานอาหารรสเผ็ด หรือร้อนจัด เพราะอาจกระตุ้นให้ตุ่มใหญ่ขึ้นได้ ไม่ใช้ยาสีฟันและน้ำยาบ้วนปากที่แสบร้อนไป หลีกเลี่ยงการจูบ การทานอาหารและดื่มน้ำร่วมกับผู้อื่นไปก่อน เป็นต้น